HRVATSKI POVIJESNI MUZEJ

OBRAZLOŽENJE FINANCIJSKOG PLANA ZA RAZDOBLJE OD 2023. GODINE DO 2025. GODINE

U Zagrebu, 30.09.2022.

HRVATSKI POVIJESNI MUZEJ **Broj RKP-a**: 00965

MATOŠEVA 9 **Matični broj**: 032120

10000 ZAGREB **Razina**: 11

**OIB**: 10624495854 **Razdjel**: 055

**Šifra djelatnosti**: 9102

Sukladno člancima 28. i 30. Zakona o proračunu (NN 87/08, 136/12 i 15/15) i članku 47. Statuta Hrvatski povijesni muzej donosi prijedlog financijskog plana za razdoblje od 2023. do 2025. godine.

Sadržaj i djelokrug rada Hrvatskog povijesnog muzeja:

Hrvatski povijesni muzej je javna ustanova u kulturi koja obavlja muzejsko-galerijsku djelatnost u skladu sa Zakonom o muzejima (NN 110/15), Zakonom o ustanovama (NN 76/93, 29/97, 47/99, 35/08), Zakonom o upravljanju javnim ustanovama u kulturi (NN 96/01), Zakonom o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15) i Statutu Muzeja.

Osnivač Muzeja je Republika Hrvatska.

U obavljanju muzejske djelatnosti Hrvatski povijesni muzej:

1.prikuplja muzejsku građu i muzejsku dokumentaciju sukladno svojoj misiji i politici skupljanja

2. čuva muzejske predmete u odgovarajućim uvjetima i štiti cjelokupnu muzejsku građu i muzejsku dokumentaciju, u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara

3. vodi propisanu muzejsku dokumentaciju o muzejskim predmetima, zbirkama i aktivnostima muzeja,

4. organizira stalne i povremene izložbe

5. organizira istraživanja, izdavačku djelatnost, predavanja, konferencije i stručne skupove te organizira edukativne aktivnosti i radionice

6. podržava i organizira umjetnička i kulturna događanja u okviru svoga djelokruga

7. osigurava da poslove upravljanja muzejskom zbirkom obavljaju stručni muzejski djelatnici sukladno standardima

8. osigurava dostupnost zbirki u obrazovne, stručne i znanstvene svrhe

9. osigurava prihvatljivo okruženje za javnost i dostupnost građe

10. provodi digitalizaciju muzejske građe

11. obavlja reviziju muzejske građe u muzeju i dostavlja o tome izvješće ministarstvu nadležnom za poslove kulture i osnivaču

12. obavlja procjenu povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup

13. izrađuje stručna mišljenja, vještačenja i elaborate o muzejskome predmetu, građi, zbirci o kojoj skrbi i drugim kulturnim dobrima te dijelovima prirode

14. može organizirati izradu i prodaju suvenira i predmeta te izdavanje i prodaju publikacija tematski vezanih uz fundus i program muzeja

15. obavlja i druge djelatnosti sukladno Zakonu o muzejima i posebnom zakonu.

Financijski plan za redovne materijalne rashode za razdoblje od 2023. godine do 2025. godine:

**Financijski plan za pokriće redovnih materijalnih rashoda financiranih iz proračunskih sredstava (izvor 11):**

Na temelju Zakona o proračunu (NN 87/08, 136/12, 15/15, 144/2021), Zakona o fiskalnoj odgovornosti (NN 139/10, 19/14 i 111/18), Pravilnika o proračunskim klasifikacijama (NN 26/10, 120/13 i 1/20) i Pravilnika o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20) prijedlog financijskog plana za redovne materijalne rashode osigurane od strane Ministarstva kulture je slijedeći:

Ukupni prihodi koji su planirani za pokriće redovnih materijalnih rashoda za 2023. godinu iznose 8.758.912,41 kuna/1.162.507,46 eura, za 2024. godinu 8.526.345,12 kuna/1.131.640,47 eura a za 2025. godinu iznose 8.531.345,12 kuna/1.132.304,08 eura.

Planirani prihodi će u naredne tri godine pokriti fiksne materijalne rashode kao što su električna energija, voda, plin, komunalne usluge, zakupnine i najamnine, ostale usluge.

Planirani prihodi za pokriće rashoda za zaposlene iznose za 2023. godinu 4.972.602,41 kuna/659.977,76 eura. Trenutni broj zaposlenih u Hrvatskom povijesnom muzeju je 27.

Planirani prihodi za konstruktivnu obnovu Hrvatskoj povijesnog muzeja koji se financiraju iz Fonda solidarnosti Europske unije iznose 47.462.555,61 kuna/6.299.363,68 eura. Planiraju se konstruktivno obnoviti dvije zgrade pomoću sredstva Fonda solidarnosti i to u 2023. godini.

Planirani prihodi za programske djelatnosti u 2023. godini iznose 2.426.500,00 kuna/322.051,89 eura. Planirani iznosi u 2024. godini i 2025. godini iznose 2.076.500,00 kuna/275.598,91 eura.

Vlastiti prihodi planirani u 2023. godini iznose 138.616,00 kuna/18.397,47 eura, planirani su realno, budući da je Hrvatski povijesni muzej zatvoren za javnost radi oštećenja od potresa u ožujku 2020. godine. Vlastiti prihodi planirani u 2024. i 2025. godini iznose 118.048,30 kuna/15.667,70 eura.

Ostali prihodi za posebne namjene iznose 18.000,00 kuna /2.389,00 eura u razdoblju od 2023. godine do 2025. godine.

Ostale pomoći i darovnice iznose 95.475,00 kuna /12.671,71 eura u razdoblju od 2023. godine do 2025. godine.

Planirani rashodi za 2023. godinu iznose 58.901.059,02 kune/7.817.513,95 eura, u 2024. godini iznose 10.835.168,42 kune/1.438.073,98 eura, dok u 2025. godini iznose 10.840.168,42 kune/1.438.073,60 eura. Planirani rashodi će pokriti troškove za zaposlene, materijalne troškove, rashode za usluge i ostale rashode.



**Tablica br.1. Plan prihoda za 2023. godinu u kunama i eurima**



**Tablica br.2. Plan prihoda za 2024. godinu u kunama i eurima**



**Tablica br.3. Plan prihoda za 2025. godinu u kunama i eurima**





**Tablica br.4. Plan rashoda za 2023. godinu u kunama i eurima**





**Tablica br. 5. Plan rashoda za 2024. godinu u kunama i eurima**





**Plan rashoda za 2025. godinu u kunama i eurima**

**Programi koji su planirani u 2023.godini:**

Vezano za programske aktivnosti Hrvatski povijesni muzej u 2023. godini namjerava realizirati slijedeće

PROGRAMSKA DJELATNOST: Muzejska djelatnost / Zaštita muzejsko-galerijskih fondova

**NAZIV PROGRAMA: Preventivna zaštita muzejske građe HPM-a**

Program preventivne zaštite muzejske građe Hrvatskoga povijesnog muzeja od potresa 2020. godine, ciljano je bio usmjeren prema hitnim mjerama zaštite fundusa tijekom izvođenja hitnih mjera sanacije objekata.

Program preventivne zaštite tijekom 2023. usmjerit će se na :

* zaštitu građe na novoj lokaciji (vanjskoj čuvaonici) nakon provedene evakuacije iz Palače i u čuvaonici na lokaciji Trg žrtava fašizma 16.
* kontinuirane aktivnosti usmjerene na zaštitu fundusa koje su se pokazale učinkovitim i svrsishodnim ulaganjem uslijed potresa,
* sredstva kojima će se uslijed procesa inventarizacije i revizije nabaviti nova ambalaža i beskiselinski materijali,
* sredstva za opremanje muzejske građe i dokumentacije u svrhu posudbi predmeta za izložbe.

PROGRAMSKA DJELATNOST: Muzejska djelatnost / Stalni postav

**NAZIV PROGRAMA: STRUČNI RAD NA IZRADI MUZEOLOŠKE KONCEPCIJE STALNOG POSTAVA HRVATSKOG POVIJESNOG MUZEJA**

Stručni rad obuhvatit će istraživanje srodnih, komparativnih postava povijesnih muzeja te analizu predmeta u zbirkama Hrvatskog povijesnog muzeja da bi se načinio odabir originalnih predmeta iz muzejskih zbirki koje je moguće kontekstualizirati u skladu s teorijskim historiografskim postavkama kronološko-tematskih i tematskih cjelina povijesnog pregleda.

Istim će se postupkom načiniti odabir predmeta za prezentaciju u okviru sistematiziranih cjelina. Tako obrađeni muzejski predmeti ili skupina predmeta postat će dio scenarija stalnog postava.

PROGRAMSKA DJELATNOST: Muzejska djelatnost / Izložbe iz fundusa

**NAZIV PROGRAMA: „HISMUS Parkour“ - ciklus izložbi i aktivnosti za vrijeme obnove Hrvatskog povijesnog muzeja**

Muzej bi tijekom 2023. godine realizirao aktivnosti kojima bi i dalje bio prisutan u javnosti budući da je zbog posljedica potresa do obnove i realizacije prvog stalnog postava zatvoren za posjetitelje. Programom bi se dakle prezentiralo „putovanje“ muzeja prema obnovi i prvom stalnom postavu – historijat muzeja i zbirki, vrijednost muzejske građe, trenutno stanje bez stalnog postava, dokumentiranje aktivnosti obnove, a sve s ciljem jačanja vidljivosti i reputacije Muzeja kao dinamične demokratske institucije u središtu nacionalne priče. Budući da je parkour vještina koja se izvodi u prirodnoj ili pak urbanoj okolini, Muzej svoje djelovanje nalazi do daljnjega na javnim površinama, gostovanjima i virtualnim aktivnostima.

PROGRAMSKA DJELATNOST: Muzejska djelatnost / Izložba (tematska)

**NAZIV PROGRAMA: Zaboravljeni progon nepoćudnih - genocid nad Romima u Nezavisnoj Državi Hrvatskoj– tematska izložba (radni naslov)**

Izložba „Zaboravljeni progon nepoćudnih -genocid nad Romima u Nezavisnoj Državi Hrvatskoj“ bila bi zajednički projekt institucija - Hrvatskog povijesnog muzeja i Instituta društvenih znanosti Ivo Pilar. Izložbom se nastoji potaknuti suradnja s romskim nevladinim organizacijama, poput Saveza Roma u RH Kali Sara i Romskog memorijalnog centra Uštice. Vrijeme održavanja izložbe poklapa se sa presjedanjem Republike Hrvatske Međunarodnim savezom za sjećanje na holokaust (IHRA) tijekom 2023. godine.

Projekt izložbe imao bi prije svega istraživačku fazu u kojemu bi se dodatno istražilo i prikupilo arhivsko i knjižno gradivo te muzejska građa na temelju kojega bi slijedila faza izrade scenarija i oblikovanja postava.

PROGRAMSKA DJELATNOSTI: Investicijska potpora - izgradnja, održavanje i opremanje ustanova kulture

**NAZIV PROGRAMA: PROJEKT CJELOVITE OBNOVE HRVATSKOG POVIJESNOG MUZEJA**

Putem programa Investicijske potpore od Osnivača potražujemo sredstva za neprihvatljive troškove Fonda Solidarnosti te cjelovitu obnovu objekata odnosno izvođenje radova s ciljem privođenja objekata svrsi do konačnog otvorenja Muzeja za javnost i realizacije stalnog postava u obje palače.

1. *PROJEKT CJELOVITE OBNOVE KONSTRUKCIJE I IZVOĐENJE RADOVA* odnosno I. FAZU obnove do izvršenja Ugovora FS (sredstva za voditelja projekta gradnje i voditelja nabave - administrativno vođenje projekta u sklopu EU projekata)
2. *PROJEKT CJELOVITE OBNOVE OBJEKATA* *(IZVEDBENIH PROJEKATA)* odnosno II. FAZU obnove

*III. IZVOĐENJE GRAĐEVINSKO-OBRTNIČKIH RADOVA**GRAĐEVINSKO-OBRTNIČKIH RADOVA S TROŠKOVIMA OPREME I INTERIJERA ZA STALNI POSTAV TE TROŠKOVI NADZORA*

PROGRAMSKA DJELATNOST: Investicijska potpora - izgradnja, održavanje i opremanje ustanova kulture

**NAZIV PROGRAMA: Nabava računalne opreme za nadogradnju i poboljšanje informacijskog sustava**

Nabava računalne opreme i nadogradnja i poboljšanje informacijskog sustava u narednom periodu su nužni kako bi se osigurao nesmetani rad djelatnika u vanjskoj čuvaonici u koju je sredinom 2022. preseljen fundus Hrvatskog povijesnog muzeja iz Palače u Matoševoj. Nabava računalne opreme je od izuzetnog značaja za Muzej radi osiguranja boljih uvjeta svakodnevnog rada kustosa u informacijskom sustavu kako bi ubrzali proces inventarizacije i upisa muzejske građe i dokumentacije te veću razinu inventiranosti i dokumentiranosti.

Pedagoški program u povodu 28. Edukativne muzejske akcije „ZAJEDNO“ i Međunarodnog dana muzja, Tematsko pedagoško-edukativne radionice „Hismus kod vas“ i III. Zrinijada -edukativni program u suradnji s odgojno obrazovnim ustanovama će se financirati iz ostalih pomoći i darovnica.